《送李十四山东游（一作山人东游）》
唐代·韦应物

圣朝有遗逸，披胆谒至尊。岂是贸荣宠，誓将救元元。

权豪非所便，书奏寝禁门。高歌长安酒，忠愤不可吞。

欻来客河洛，日与静者论。济世翻小事，丹砂驻精魂。

东游无复系，梁楚多大蕃。高论动侯伯，疏怀脱尘喧。

送君都门野，饮我林中樽。立马望东道，白云满梁园。

踟蹰欲何赠，空是平生言。

作者简介：韦应物（生卒年不详），字义博，京兆杜陵（今陕西省西安市）人。唐朝官员、诗人，世称“韦苏州”“韦左司”“韦江州”。今传有10卷本《韦江州集》、两卷本《韦苏州诗集》、10卷本《韦苏州集》。散文仅存一篇。因出任过苏州刺史，世称“韦苏州”。诗风恬淡高远，以善于写景和描写隐逸生活著称。